hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Blokklánc-technológiával egyszerűsíti a kártérítési folyamatot az Allianz Magyarországon | FinTechZone
írta Tudósítás | 2022. 06. 17. | Blockchain, Insurtech, Összes hír
Allianz | biztosítás | blockchain | insurtech | Insurwiz | kártérítés
Az Allianz Hungária Zrt. a minap bejelentette, hogy blokklánc-technológiával és okosszerződésekkel egyszerűsíti a kártérítési folyamatot először az utasbiztosítások, a repülőgépjáratok törlése esetén. A technológiát a magyar insurtech startup, az Insurwiz szállította.
A késés és a járattörlés a légiközlekedés kezdete óta a repülőgépes utazások velejárói, ezért a legtöbb utasbiztosítási csomagban található erre vonatkozó fedezet. A blokklánc-technológia és az okosszerződések alkalmazásával csak a térítési mód változik meg.
Ezentúl sokkal egyszerűbbé válik az egész folyamat, már nincs szükség a biztosítási esemény bejelentésére, annak elbírálása automatikussá vált, amennyiben az ügyfél a szerződéskötés során megadja a járat számát és bankszámlaszámát, az ügyfélnek a biztosítás megkötésén kívül egyáltalán nincs teendője.
A kifizetés ugyancsak automatikusan megtörténik a repülőgép-járat törlését vagy késését követően a szerződéskötéskor megadott bankszámlaszámra. A kényelmes, ügyfélbarát, biztonságos és emberi felügyeletet nem kívánó folyamatot a technológiai háttér garantálja.
„Személy szerint nagyon izgalmasnak tartom ezt az időszakot a biztosítási piacon, az új megoldások az új ügyféligényekre reagálnak, gyorsabb, könnyebb kárrendezési folyamatot eredményeznek és szélesebb biztosítási fedezetet nyújthatnak. A későbbiekben az okosszerződések segíthetnek, hogy a biztosítások feltételeinek teljesülése könnyen nyomon követhető legyen bármilyen kötvény esetén, a biztosítótársaságok pedig a megfelelő adatforrások alkalmazásával pontosíthatják és gyorsíthatják a kárrendezési folyamataikat.”
Insurwiz Technology Kft. ügyvezető igazgatója
A blokklánc egy információ tárolására alkalmas informatikai rendszer, amely a leginkább egy könyveléshez hasonlítható, és amelyet struktúrájából adódóan gyakorlatilag lehetetlen hamisítani.
A blokkok tranzakciós bizonylatokból állnak, melyeket a teljes rendszert működtető számítógépes hálózat tárol. Abban a pillanatban, hogy új blokk fűződik a lánchoz, ez az új információ – validációt követően – egy tranzakcióként kerül rögzítésre a hálózatot alkotó gépeken. Ez biztosíték arra, hogy nem lehet visszaélni az adatokkal, hiszen ahhoz a blokklánc összes számítógépének információját módosítani kell. Ez tette lehetővé a közismert kriptovaluták (legfőképp a Bitcoin és az Ethereum) létrejöttét.
A technológia alkalmazása a pénzügyi és biztosítási szektorban a közelmúlt és a jelen legnagyobb újítása, a benne rejlő lehetőségek kiaknázása pedig a közeljövő kulcsfontosságú iránya.
A kód szavatolja a szerződés végrehajtását
A blokkláncokon létrehozott okosszerződések tulajdonképpen programkódok, amelyek egy előre meghatározott feltétel teljesülésekor, a szerződés szabályai szerint automatikusan tranzakciót indítanak, ami a láncon valamilyen állapotváltozást eredményez. A feltétel teljesülését, a szerződés végrehajtását és a tranzakciók követhetőségét a programkód szavatolja.
„A saját, ehtereumalapú blokkláncon futtatott okosszerződések összeköttetésben állnak külső adatforrásokkal, melyek alapján egyértelműen eldönthető, hogy az adott feltételek teljesülnek-e, a légi járat késett vagy törölték. Amennyiben egy járattal incidens történik, az okosszerződésben foglalt kötelezettségek alapján elindul a kárkifizetés az ügyfél felé, és ez nem igényel manuális beavatkozást sem az ő, sem az Allianz részéről, ráadásul mindez biztonságosan történik”
– segít eligazodni a technológiai háttér működésében Ferenczi Ádám.
Az okosszerződések használatának köszönhetően automatikus, gyors, olcsó, átlátható és kényelmes folyamattá válik a biztosítási ügyintézés.
Az eddig napokig, sőt akár hetekig is tartó adminisztráció helyett a blokklánc-technológiának és az okosszerződéseknek köszönhetően az ügyfél huszonnégy órán belül hozzájuthat a termék szerződési feltételeiben meghatározott biztosítási összeghez.
Magyar startup dolgozik az új blockchain alapú biztosításokon
Az Insurwiz Technology Kft. 2019-ben a FinTechShow-n debütált a blokklánc alapú megoldásával. A startup szakemberei 2019 óta azon dolgoznak, hogy a blokklánc technológia és az okosszerződések előnyeit kézzelfoghatóvá tehessék a biztosítottak számára, és olyan új parametrikus megoldásokat hozzanak létre, amelyek egy nyugodt utazást garantálnak.
Nemcsak egy késett járat tudja elrontani a nyaralást, de a rossz időjárás vagy egy nem várt esemény is kellemetlen, melyre egy megfelelő biztosítás segítséget nyújthat.
FinTech seregszemle, technológiai trendek és jövőbemutató előadások 2022. október 12-én a hatodik FinTechShow-n. Terítéken a pénzügyi szektor legaktuálisabb digitális kérdései és kihívásai.
Megérkezett az Aegon Biztosító blockchain alapú sípálya-biztosítása, 2020.01.07.
fizzy: blockchain alapú okosbiztosítás az AXA-tól, 2017.09.25.
Fotó: Anna Shvets, Pexels
← A digitalizáció eredményeire közösen hívja fel a figyelmet a MABISZ és a Digitális Jólét Program A K&H anyabankja blokklánc alapú digitális valutát bocsátott ki →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A bankok jövőjének kulcsa az adaptivitás megteremtése
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.